Kus on ikka häid asju välja mõeldud! Nagu näiteks see Santa Maria  maitseaine. Midagi pole teha, peab tegema tasuta reklaamiagendi tänamatut tööd, aga siin saab alla laadida ka Tai köögi retsepte. Need ilmusid hiljuti ka Õhtulehes mu meelest. Nagu seal retseptikogumikus öeldakse, võtab Tom Kha valmistamine aega vaid 5 minutit, kui sul on olemas kookospiim ja see eelpoolmainit supisegu. Ja šampinjone ja tomateid ja kanafileed. Mina tegin küll lõhefileega, kuna suvel ma Dirhami sadamas sain sellist Tom Khad. Ja sellest saadik mul ka selle supi neelud käivad aeg-ajalt. Ja lõpuks täna siis koitis see tore päev. Mmmm, jube hea vürtsikas supp, ja samas selline lihtne ja samas eriline. Eriti hea nohu jm külmetushaiguste käes kannatajatele, lööb lõõrid selgeks ja kurgu kuumama. Lastele muidugi ma ei hakanud üldse pakkumagi seda, kuna kardetavasti on see nende jaoks siiski liiga vürtsine, aga samas supi seest lõhetükke sõi Roosi küll väga hea isuga. Järgmine kord katsetan kanafileega.